Pakuotės lapelis: informacija vartotojui

Immunokind tabletės

Calcium carbonicum Hahnemanni D6, Calcium fluoratum D6,

Calcium phosphoricum D6, Sulfur jodatum D12

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu vaikui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 14 dienų vaiko savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Immunokind ir kam jis vartojamas

2. Kas žinotina prieš vartojant Immunokind

3. Kaip vartoti Immunokind

4. Galimas šalutinis poveikis

5. Kaip laikyti Immunokind

6. Pakuotės turinys ir kita informacija

1. Kas yra Immunokind ir kam jis vartojamas

Immunokind yra homeopatinis vaistas, skirtas kūdikių ir mažų vaikų atsparumui peršalimo ligoms stiprinti.

Jeigu per 14 dienų vaiko savijauta nepagerėjo arba net pablogėjo, kreipkitės į gydytoją.

Indikacijos pagrįstos tik homeopatijos principais.

2. Kas žinotina prieš vartojant Immunokind

Immunokind vartoti negalima:

* Neišnešiotiems naujagimiams.
* Jeigu yra alergija (padidėjęs jautrumas) veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės

Prieš pradedant vartoti šį vaistą pasikonsultuokite su gydytoju, jei vaikui nustatyti skydliaukės funkcijos sutrikimai.

Jei, pavartojus Immunokind, vaiko būklė nepagerėjo arba atsirado nenumatytų negalavimų, būtina pasikonsultuoti su gydytoju.

Kiti vaistai ir Immunokind

Sąveikos tyrimų neatlikta.

Jeigu vaikas vartoja arba neseniai vartojo kitų vaistų arba dėl to nesate tikri, apie tai pasakykite gydytojui arba vaistininkui.

Immunokind vartojimas su maistu ir gėrimais

Vartoti Immunokind kartu su maistu nerekomenduojama. Tabletes geriausia vartoti pusvalandį prieš arba po valgio.

Nėštumas, žindymo laikotarpis ir vaisingumas

Šis vaistas yra skirtas vaikams.

Vairavimas ir mechanizmų valdymas

Šis vaistas yra skirtas vaikams.

Immunokind sudėtyje yra laktozės

Jeigu gydytojas Jums yra sakęs, kad Jūsų vaikas netoleruoja kokių nors angliavandenių, prieš pradedant vartoti šį vaistą kreipkitės į gydytoją.

3. Kaip vartoti Immunokind

Visada vartokite šį vaistą tiksliai kaip aprašyta šiame lapelyje arba kaip nurodė gydytojas. Jeigu abejojate, kreipkitės į gydytoją arba vaistininką.

Rekomenduojama dozė yra:

Vaikams nuo 1 mėnesio iki 6 metų: po 1 tabletę 3 kartus per dieną.

Tabletes vartoti pusvalandį prieš arba po valgio ir leisti joms lėtai ištirpti burnoje. Vaikams iki 3 metų tabletes reikia ištirpinti nedideliame vandens kiekyje.

Ilgalaikis Immunokind vartojimas (daugiau nei 14 dienų) be gydytojo konsultacijos nerekomenduojamas.

Ką daryti pavartojus per didelę Immunokind dozę?

Žalingas poveikis nenustatytas.

Pamiršus pavartoti Immunokind

Negalima vartoti dvigubos dozės norint kompensuoti praleistą tabletę.

Nustojus vartoti Immunokind

Žalingas poveikis nenustatytas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant Immunokind šalutinis poveikis nenustatytas.

Vartojant homeopatinių vaistų gali laikinai paūmėti esami negalavimai (pirminis homeopatinis pablogėjimas). Tokiais atvejais nutraukite vaisto vartojimą ir pasikonsultuokite su gydytoju.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Immunokind

Šį vaistą laikykite vaikams nepastebimoje ir nepasiekiamoje vietoje.

Ant etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Pirmą kartą atidarius buteliuką, vaisto tinkamumo laikas yra 12 mėnesių.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Immunokind sudėtis

* Veikliosios medžiagos yra: 1 tabletėje yra 20 mg Calcium carbonicum Hahnemanni D6, 20 mg Calcium fluoratum D6, 20 mg Calcium phosphoricum D6, 20 mg Sulfur jodatum D12.
* Pagalbinės medžiagos: mikrokristalinė celiuliozė, talkas, magnio stearatas.

Immunokind išvaizda ir kiekis pakuotėje

Tabletės yra apvalios, plokščios, baltos arba balkšvos.

Rudo stiklo buteliukas, kuriame yra 150 tablečių.

Registruotojas

Alpen Pharma GmbH

Steinenfeld 3

77736 Zell am Harmersbach

Vokietija

Gamintojas

Deutsche Homöopathie-Union

DHU-Arzneimittel GmbH & Co. KG
Ottostr. 24, 76227 Karlsruhe,

Vokietija

ir

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

Šis pakuotės lapelis paskutinį kartą peržiūrėtas 2020-11-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>.